diapir
Store norske leksikon,Realfag,Geologi,Geologi
Diapir, geologisk struktur som dannes når en masse med lav massetetthet, for eksempel et saltlag, flyter opp gjennom tyngre bergmasser og trenger dem til side. Hvis en saltdiapir kommer i kontakt med ferskt grunnvann eller overflatevann, vil saltet løses, og det dannes en kappe av de uløselige delene (såkalt cap rock).
Diapirer spiller en stor rolle i oljegeologien. Det finnes ofte små petroleumsforekomster i de oppbøyde lagene langs flankene av diapiren, og større felter kan finnes i oppbulninger av lagene over dem. I Ekofiskområdet er de fleste forekomstene knyttet til saltdiapirer. De fleste diapirer er saltdiapirer, men det kjennes også andre, for eksempel granittdiapirer. Les mer i Store norske leksikon geologi bergarter